== Karriere ==
Laura Illeborg er vokset op på Nørrebro i Købehavn sammen med sin mor og lillebror Jakob Illeborg. Hun påbegyndte sin musikalske karriere i gruppen ''Sold Out'' der bl.a. bestod af hendes lillebror samt satirikeren Oliver Zahle. Hun solodebuterede med sit første studiealbum ''Lyv Mig Natten Lys'' i 1996, som blev positivt modtaget af de danske anmeldere. Det samme gjaldt efterfølgeren ''Sværger og Lover'' fra 1998 der afstedkom følgende bemærkninger fra Jan Opstrup Poulsen i GAFFA: "Hun synger med både et glimt i øjet og ægte sårbarhed i en række formfuldendte sange, der runder de nære emner i en forførende poetisk form."<ref>Poulsen, J. O. (2001, 21. september). Anmeldelse: Laura Illeborg: Sværger og Lover. ''GAFFA''. https://gaffa.dk/anmeldelser/2001/september/events/laura-illeborg-svaerger-lover.</ref> Hendes største kommercielle succes kom efterfølgende med albummet ''Lidt In Love'' i 2002. Titelsangen er blevet anvendt som soundtrack i flere spillefilm heriblandt ''Oh Happy Day'' (2004)'', En Kort En Lang'' (2001) og ''Bytte Bytte Baby'' (2023). Dernæst fulgte G''od Vagt'' i 2007, før en række gruppeprojekter satte soloudgivelserne i bero. Dem genoptog hun i 2018 akkompagneret af Niels Dahl (Vildnis) på bas, Knud Møller (Johnny Madsen) på albummet ''Det Går Tit Godt'' og ''Exitstrategi'' i 2020, som senest er blevet efterfulgt af ''Disse Kanter'' i 2022, hvilket nu inkluderede Rune Funch (Warwick Avenue) på guitar Jesper Elnegaard på trommer. Disse albums affødte 3 landsdækkende tournéer i henholdsvis '19, '20 & '22.
Levende_personer Kunst Musik